Call Me (երգ, Blondie)

**«Call Me»**, ամերիկյան *Blondie* խմբի երգը՝ գրված «Ամերիկյան ժիգոլո» ֆիլմի համար։ Զբաղեցրել է առաջին հորիզոնականները ԱՄՆ-ի, Կանադայի և Մեծ Բրիտանիայի հիթ-շքերթներում։ Ընդգրկվել է «Բոլոր ժամանակների 500 մեծագույն երգեր ըստ Rolling Stone ամսագրի» ցանկում։

## Պատմություն
«Call Me» կոմպոզիցիան Փոլ Շրյոդերի 1980 թվականի «Ամերիկյան ժիգոլո» ֆիլմի հիմնական երաժշտական թեման է։ Եվրոպական դիսկո պրոդյուսեր Ջորջո Մորոդերը դիմել է *Fleetwood Mac*-ից Սթիվի Նիքսին, որպեսզի օգնի ստեղծել երգը և կատարել այն սաունդթրեքի համար, սակայն վերջինս հրաժարվել է, քանի որ պայմանագիր էր կնքել *Modern Records*-ի հետ և չի կարողացել աշխատել այլ պրոդյուսերների հետ։ Մորոդերը դիմել է Blondie-ից Դեբի Հարիին։ Նա Հարիին ցույց է տվել «Man Machine» գործիքային թրեքի սևագիր տարբերակը։ Հարին պետք է հորիներ տեքստը և մեղեդին։ Դեբին դա արել է մի քանի ժամվա ընթացքում։ Այն բանից հետո, երբ երգը պատրաստ է եղել, խումբը ձայնագրել է այն․ պրոդյուսերը հենց Ջորջո Մորոդերն էր։ Երգի օրիգինալ անգլալեզու տարբերակը ներառում է նաև *«Call me, my darling»* տողը իտալերենով (*«Amore, chiamami»*) և ֆրանսերենով (*«Appelle-moi, mon chéri»*)։

Սինգլը ԱՄՆ-ում թողարկվել է 1980 թվականի փետրվարին։ Այն հասել է առաջին հորիզոնական և այդ դիրքում մնացել վեց շաբաթ անընդմեջ։ Ձայնագրող ընկերությունների ամերիկյան ասոցիացիան հավաստագրել է այն որպես «ոսկե» (վաճառված մեկ միլիոն օրինակ)։ Երգը չորս շաբաթ եղել է Hot Dance Club Songs-ի երկրորդ հորիզոնականում։ *Billboard* ամսագրի 1980 թվականի Տարվա ամփոփիչ հիթ-շքերթում սինգլը ճանաչվել է № 1։ Ավելի ուշ նույն ամսագիրը երգը դասել է բոլոր ժամանակների 100 լավագույն երգերի 44-րդ հորիզոնականում։ Երկու ամիս անց սինգլը թողարկվել է Մեծ Բրիտանիայում, որտեղ նույնպես հասել է առաջին հորիզոնական։

ԱՄՆ-ում երգը թողարկել են երեք տարբեր ձայնագրման ընկերություններ․ ամենաերկար տարբերակը (8:06) թողարկվել է *[[Polydor Records]]* ֆիլմի սաունդթրեքի ալբոմում, 7 և 12 «տարբերակները թողարկվել են *Chrysalis Records*-ում և իսպանական 12 տարբերակը՝ Բադիի և Մերի Մաքքլասքիի խոսքերով, թողարկել է *Salsoul Records* դիսկո լեյբլը։ Իսպանական տարբերակը, որը կոչվում էր «Llámame», նախատեսված էր Մեքսիկայում և Հարավային Ամերիկայի որոշ երկրներում թողարկվելու համար։ Այս տարբերակը թողարկվել է նաև ԱՄՆ-ում և Մեծ Բրիտանիայում 1993 թվականին «Blonde and Beyond» ժողովածուում (Chrysalis Records/EMI լեյբլ)։ «Call Me» երգի ռեմիքսը, որը կատարել է Բեն Լիբրանդը, հայտնվել է 1988 թվականին *Once More into the Bleach* խմբի երգերի ռեմիքս ալբոմում։ Այս ռեմիքսը թողարկվել է Մեծ Բրիտանիայում նաև որպես առանձին սինգլ։ 2001 թվականին երգի օրիգինալ երկար տարբերակը հայտնվել է որպես բոնուս-թրեք «Autoamerican» ալբոմի վերաթողարկման ժամանակ։

1980 թվականի օգոստոսին Դեբի Հարին *The Muppet Band*-ի հետ ձայնագրել է այս երգը *Muppet Show* ծրագրի համար։

1981 թվականին երգը առաջադրվել է «Գրեմմի» մրցանակի՝ դուետի կամ խմբի լավագույն վոկալ ռոք կատարման համար անվանակարգում։

## Տեսահոլովակներ
Երգի համար կա երկու տեսահոլովակ․

* Դեբի Հարիի տարբեր պլանները Նյու Յորքի փողոցներում, որոնք 1991 թվականին տպագրվել են «*The Complete Picture: The Very Best of Deborah Harry and Blondie»* ժողովածուում։
* Տաքսու վարորդը Checker Taxi-ի ղեկին շարժվում է Մանհեթենի փողոցներով։ Այս տեսանյութում խմբի անդամներից ոչ մեկը չկա։ 1981 թվականին հրատարակվել է «*The Best of Blondie*» ժողովածուում

## Թողարկման պատմություն
### 1980 թվական

; US, UK 7" (CHS 2414)

# «Call Me (Theme from *American Gigolo*)» (7" edit) — 3:32
# «Call Me» (7" instrumental) — 3:27

; UK 12" (CHS 12 2414)

# «Call Me» (7" edit) — 3:32
# «Call Me» (Spanish version — 7" edit) — 3:32
# «Call Me» (7" instrumental) — 3:27

; US 12" (Polydor PRO 124)

# «Call Me» (Theme from American Gigolo) — 8:04
# «Call Me» (12" instrumental) — 6:10

; US 12" (Salsoul SG 341) [promo only]

# «Call Me» (Spanish version, extended) — 6:23
# «Night Drive» (Reprise) — by Giorgio Morodor — 6:10

### 1989 թվական
; UK 7" (CHS 3342-1)

# «Call Me» (Ben Liebrand Remix) — 7:09
# «Call Me» (Original Version) — 3:31

; UK 12" (CHS 12 3342)

# «Call Me» (Ben Liebrand Remix) — 7:09
# «Backfired» (Bruce Forrest And Frank Heller Remix) — 6:03
# «Call Me» (Original Version) — 3:31

; UK CD (CHSCD 3342)

# «Call Me» (Ben Liebrand Remix) — 7:09
# «Backfired» (Bruce Forrest And Frank Heller Remix) — 6:03
#* Performed by Debbie Harry
# «Call Me» (Original Version) — 3:31
# «Hanging on the Telephone» — 2:23

## Հորիզոնականներ չարթերում
### Չարթեր

### Տարեկան չարթեր

### Տասնամյակի չարթեր

### 1988 թվականի ռեմիքս տարբերակ

### Հավաստագրում

## Քավեր տարբերակներ
* 1980 թվականին երգը կատարել է գերմանացի երգչուհի Մարիաննա Ռոզենբերգը։
* 1986 թվականին Սան Ֆրանցիսկոյի «Until December» խումբը ձայնագրել է երգ իրենց համանուն ալբոմի համար։
* 1997 թվականին Da Vinci’s Noteboo kկապելլա խումբը այս երգը ձայնագրել է իրենց «*Bendy’s Law*» ալբոմի համար։
* 1997 թվականին ֆիննական *The 69 Eyes* խումբը երգ ձայնագրել է «Wrap Your Troubles in Dreams» ալբոմի համար։
* 1999 թվականին Էմիլիա Մոջելոն ձայնագրել է այս երգի քավեր տարբերակը Մայք Միտչելի կատակերգական «Call Man» ֆիլմի համար։
* 2001 թվականին *Squatweiler* ինդի պանկ խումբը ձայնագրել է այս երգը «How Many Bands Does It Take to Screw up a Blondie Tribute» ժողովածուի համար։
* 2001 թվականին Նիկա Կոստան կատարեց երգ Բեն Սթիլերի «Zoolander» կատակերգական ֆիլմի սաունդթրեքի համար։
* 2002 թվականին *I Am the World Trade Center* սինթ-փոփ խումբը երգ է ձայնագրել «The Tight Connection» ալբոմի համար։
* 2002 թվականին Թիֆանին երգ ձայնագրեց Platinum Girl. A Tribute to Blondie ժողովածուի համար։
* 2005 թվականին Լիա ԴեԼարիան ձայնագրել է քավեր Double Standards ջազ ալբոմի համար։
* 2008 թվականին ավստրալիացի երգչուհի Թինա Արենան երգ է ձայնագրել «Songs of Love & Loss 2» ալբոմի համար։
* 2008 թվականին բրիտանացի երգչուհի Սքայ Էդվարդսը ֆրանսիական Nouvelle Vague խմբից Մարկ Քոլենի հետ ձայնագրել է քավեր տարբերակը «Hollywood, Mon Amour» ալբոմի համար։
* 2009 թվականին ամերիկյան In This Moment մետալքոր խումբը թողարկեց քավեր տարբերակը որպես սինգլ։
* Շոտլանդական Franz Ferdinand ինդի խումբը կատարել է երգը «War Child Presents Heroes» բարեգործական ալբոմի համար։
* 2010 թվականին բրիտանացի երգչուհի Սամանթա Ֆոքսը և իտալացի երգչուհի Սաբրինան թողարկեցին այս երգի պարային տարբերակը որպես սինգլ։
* 2014 թվականին *Blondie-ին* վերաձայնագրել է երգը (Ջորջիո Մորոդերի հետ որպես պրոդյուսեր) «Greatest Hits Deluxe Redux» ժողովածուի 2 սկավառակից բաղկացած «Blondie 4(0) Ever» ալբոմի համար։

## Ծանոթագրություններ

## Արտաքին հղումներ
* 

Կատեգորիա:1980 սինգլներ
Կատեգորիա:UK Singles Chart գլխավորած սինգլներ
Կատեգորիա:Billboard Hot 100 գլխավորած սինգլներ
Կատեգորիա:Ֆեմինիստական երգեր
Կատեգորիա:Ամերիկյան երգեր
Կատեգորիա:2009 սինգլներ
Կատեգորիա:Ռոք երգեր
Կատեգորիա:Ֆրանսերեն երգեր